LV Eiropas Savienības Oficiālais Vēstnesis C 321/5

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2010/C 321/03

Atbalsta Nr.: XA 185/10

Dalībvalsts: Francija

Reģions:

Département de l'Isère

Atbalsta shēmas nosaukums vai individuālā atbalsta saņēmēja uzņēmuma nosaukums:

Aides au pastoralisme en Isère, volet investissements

Juridiskais pamats:

Articles L 1511-1 et suivants et articles L 3231-1 et suivants du code général des collectivités territoriales.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 60 000

Atbalsta maksimālā intensitāte:

— 50 % no kapitālieguldījumiem vai no aprīkošanas izmaksām, lai veicinātu ganību apsaimniekošanu kalnu teritorijās,

— jaunajiem lauksaimniekiem piemēros 10 % palielinājumu,

— valsts subsīdijas maksimālais apjoms ir EUR 20 000 vienam atbalsta saņēmējam.

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts attiecīgā atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Šī atbalsta shēma atbilst Komisijas 2006. gada 15. decembra Regulas (EK) Nr. 1857/2006 4. pantam.

Lai nodrošinātu dabisko ganību pilnvērtīgu izmantošanu un to ražības pieaugumu, drīkstēs finansēt dzīvnieku aploku iekārtošanu, automātisko vārtiņu uzstādīšanu, bezceļa apstākļiem paredzēto mobilo tiltu iegādi, kā arī žogu, dzirdinātavu, daudznodalījumu aploku ierīkošanu (kalnu apstākļiem piemērots speciāls aprīkojums).

Atbalsts ekstensīvai ganību izmantošanai veicinās bioloģisko daudzveidību un dabas teritoriju apsaimniekošanas iespēju dažādošanu.

Turklāt atbalstu varēs saņemt:

lauku saimniecības, ja tās nepārsniedz MVU lielumu Kopienas tiesību nozīmē, respektīvi, kuru lielums nepārsniedz to, kāds noteikts Kopienas tiesību aktos (sk. I pielikumu Komisijas 2008. gada 6. augusta Regulā (EK) Nr. 800/2008, OV L 214, 9.8.2008),

lauku saimniecības, kas ir uzņēmumi, kuri nodarbojas ar lauksaimniecības produktu primāro ražošanu,

un kas nav grūtībās nonākuši uzņēmumi saskaņā ar Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (OV C 244, 1.10.2004).

Attiecīgā(-ās) nozare(-es): Ganību saimniecību organizācijas, kalnu lopkopības arodbiedrības, kalnu teritoriju apsaimniekošanas apvienības (Ziemeļalpu (Alpes du Nord ) masīva ganību platības, kuras atrodas Izēras departamentā).

Piešķīrējas iestādes nosaukums un adrese:

Monsieur le Président du Conseil général de l’Isère Direction de l’aménagement des territoires Service agriculture et forêt 7 rue Fantin Latour BP 1096 38022 Grenoble Cedex 1 FRANCE

Tīmekļa vietne: http://www.isere.fr/include/viewFile.php?idtf=969&path=51%2FWEB_CHEMIN_969_1284372519.pdf

Papildu informācija: Ierosinātā shēma ļaus turpināt atbalsta shēmu XA 299/08 ar gada budžetu, kas labāk pielāgots Izēras departamenta lauksaimnieku vajadzībām.

Atbalsta Nr.: XA 186/10

Dalībvalsts: Francija

Reģions:

Département de l'Isère

Atbalsta shēmas nosaukums vai individuālā atbalsta saņēmēja uzņēmuma nosaukums:

Aides au pastoralisme en Isère, volet aménagement des espaces pastoraux

Juridiskais pamats:

Articles L 1511-1 et suivants et articles L 3231-1 et suivants du code général des collectivités territoriales.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 180 000

Atbalsta maksimālā intensitāte:

— 75 % no kapitālieguldījumiem un no to darbu izmaksām, ko veic, lai kalnu teritorijās saglabātu ganību saimniecisko mantojumu,

— valsts subsīdijas maksimālais apjoms ir EUR 20 000 vienam atbalsta saņēmējam.

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts attiecīgā atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Šī atbalsta shēma ir saskaņā ar 2006. gada 15. decembra Regulas (EK) Nr. 1857/2006 5. pantu.

Atbalsta mērķis ir celt departamenta dabas mantojuma un kalnu ainavu vērtību, piešķirot finansējumu ganību teritoriju (kalnu ganību un taku) apsaimniekošanai un atjaunošanai, kā arī tradicionālo infrastruktūru lopbarības ražošanas potenciāla saglabāšanai.

Drīkstēs finansēt tradicionālo kalnu šķūnīšu, mājiņu un nojumju ierīkošanu.

Atbalsts ekstensīvai ganību izmantošanai veicinās bioloģisko daudzveidību un dabas teritoriju apsaimniekošanas iespēju dažādošanu, nepalielinot saimniecību ražošanas jaudu.

Turklāt atbalstu varēs saņemt:

lauku saimniecības, ja tās nepārsniedz MVU lielumu Kopienas tiesību nozīmē, respektīvi, kuru lielums nepārsniedz to, kāds noteikts Kopienas tiesību aktos (sk. I pielikumu Komisijas 2008. gada 6. augusta Regulā (EK) Nr. 800/2008, OV L 214, 9.8.2008),

lauku saimniecības, kas ir uzņēmumi, kuri nodarbojas ar lauksaimniecības produktu primāro ražošanu,

un kas nav grūtībās nonākuši uzņēmumi saskaņā ar Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (OV C 244, 1.10.2004).

Attiecīgā(-ās) nozare(-es): Ganību saimniecību organizācijas, kalnu lopkopības arodbiedrības, kalnu teritoriju apsaimniekošanas apvienības (Ziemeļalpu (Alpes du Nord ) masīva ganību platības, kuras atrodas Izēras departamentā).

Piešķīrējas iestādes nosaukums un adrese:

Monsieur le Président du Conseil général de l’Isère Direction de l’aménagement des territoires Service agriculture et forêt 7 rue Fantin Latour BP 1096 38022 Grenoble Cedex 1 FRANCE

Tīmekļa vietne: http://www.isere.fr/include/viewFile.php?idtf=968&path=53%2FWEB_CHEMIN_968_1284372500.pdf

Papildu informācija: Ierosinātā shēma ļaus turpināt atbalsta shēmu XA 300/08 ar gada budžetu, kas labāk pielāgots Izēras departamenta lauksaimnieku vajadzībām.

Atbalsta Nr.: XA 188/10

Dalībvalsts: Francija

Reģions:

Région Rhône-Alpes

Atbalsta shēmas nosaukums vai individuālā atbalsta saņēmēja uzņēmuma nosaukums:

Aide à l’agriculture biologique en région Rhône-Alpes: accompagnement individualisé à la conversion

Juridiskais pamats: Articles L 1511-1 et suivants, article L 4211-1 du code général des collectivités territoriales

Délibération du Conseil régional Rhône-Alpes PRADR

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 200 000

Atbalsta maksimālā intensitāte: 50 %, resp.,

nepārsniedzot 50 % no izdevumiem un ne vairāk par EUR 2 700 katrai saimniecībai.

Īstenošanas datums: No dienas, kad saņemts apliecinājums par saņemšanu, kurā norādīts atbalsta pasākuma identifikācijas numurs, un kad informācijas kopsavilkums par atbalsta pasākumu publicēts Eiropas Komisijas tīmekļa vietnē.

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Saskaņā ar Regulas (EK) Nr. 1857/2006 15. pantu atbalsta mērķis ir sniegt lauksaimniekiem tehnisku palīdzību, lai īstenotu viņu plānu pārejai uz bioloģisko lauksaimniecību.

Tehnisko palīdzību veidos gan tehniskās priekšizpētes un ekonomiskās dzīvotspējas novērtēšana, ja visam lauksaimniecības uzņēmumam vai tā daļai jāpāriet uz bioloģisko lauksaimniecību, gan arī padomu sniegšana lauksaimniecības uzņēmumam pārejas laikā.

Šī individualizētā palīdzība pārejai uz bioloģisko lauksaimniecību ļaus maksimāli palielināt izredzes pabeigt to veiksmīgi, pārejas praktisko īstenošanu labāk pielāgojot uzņēmuma apstākļiem.

Lauksaimniekiem piedāvātā palīdzība īstenosies divos posmos:

1. posms pirms pārejas: diagnostika un pārejas plāns,

2. posms 1. vai 2. pārejas gadā: pārraudzība pēc lauksaimnieku pieprasījuma.

Saskaņā ar Komisijas Regulas (EK) Nr. 1857/2006 15. panta 3. un 4. punktu šis atbalsts netiks izmaksāts lauksaimniekiem, bet visiem tiesīgajiem pretendentiem būs iespēja izmantot kolektīvo organizāciju īstenotos pasākumus, neprasot, lai tie būtu šo organizāciju biedri.

Turklāt atbalstu varēs saņemt:

lauku saimniecības, ja tās nepārsniedz MVU lielumu Kopienas tiesību nozīmē, respektīvi, kuru lielums nepārsniedz to, kāds noteikts Kopienas tiesību aktos (sk. I pielikumu Komisijas 2008. gada 6. augusta Regulā (EK) Nr. 800/2008, OV L 214, 9.8.2008),

lauku saimniecības, kas ir uzņēmumi, kuri nodarbojas ar lauksaimniecības produktu primāro ražošanu,

un kas nav grūtībās nonākuši uzņēmumi saskaņā ar Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (OV C 244, 1.10.2004).

Attiecīgā(-ās) nozare(-es): Visas lauku saimniecības visos Ronas-Alpu reģiona apgabalos

Piešķīrējas iestādes nosaukums un adrese:

Monsieur le Président du Conseil régional Rhône-Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Tīmekļa vietne: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/109/18-les-aides-de-la-region.htm

Papildu informācija: —